24.02.23 näidendi esietendus.
Näitusel eksponeeritakse nahatöid, klaasi, keraamikat, portselanimaali, vinüülplaatide taaskasutust. Metallitöödes on esindatud metallide kohrutamine, söövitus, taondamine. Punasest vasest taldrik on pärit aastast 1979 (Haapsalu – 700). Näituselt ei puudu ka vastsündinud dinosaurus ja kalad, kassid, puidutööd, papptorudest disainitud esemed.
Minu hobiks on keraamiliste pudelite kogumine, näitusel on näiteid kollektsioonist ja oma kätega tehtuid.
Ja saigi selleaastane jõululaat peetud. Ettevalmistused kauplemiseks algasid juba oktoobris. Alguses planeerimine, et mida müüa ja hiljem mõtete teostamine. Meie noored on ikka väga tublid ja kui kodu toetab oma lapse tegemisi, siis on lausa suurepärane.
Kohal olid loomulikult meie pikaajalised partnerid #creditinfoeesti ja #holmbank, kes korraldasid õnneloosi ja meisterdasid kuuseehteid. Õnnerattast võluti täna välja palju erinevaid vidinaid, mis noortele väga meeldivad. Peauhind, milleks oli rüperaal lasi ennast oodata pea viimaste loosideni ja lõpuks ta tuli, sedel, millele oli kirjutatud number 100. Hurraaa!
Ja veel kingiti koolile kohev ja võrratult lõhnav kuusepuu, tõeline jõulurõõm.
Ja mis oli laada eesmärk, no eks ikka ettevõtlikkuse arendamine, et noored oskaksid ja julgeksid rääkida mida nad müüvad, saaksid hakkama rahadega arveldamisel, julgeksid oma tooteid pakkuda jne. #ettevõtlikkool
Ja et neid oskusi aina paremaks lihvida, siis kohtume juba järgmise aasta jõululaadal!
Uue aasta mood on teie ees.
4. novembril 2022 astusid Haapsalu Viigi Koolis üles luuletaja Kristiina Ehin ja muusik Silver Sepp oma värske luule- ja laulukavaga “Janu on kõikidel kaks”. Kavaga tulid esitlusele nii Kristiina Ehini Läänemaad puudutav luulekogu kui nopped äsjailmunud luulekogust “Janu on kõikidel kaks”. Silver Sepp haaras publikut kaasa oma helgete laulude ning põnevate muusikainstrumentide ja nende saamislugudega. Programm oli täis luulet, laule, mõtisklusi ja arutelu elulistel teemadel nagu hingerahu otsimine ja armastuse hoidmine. Kontsert sai teoks Kultuurkapitali toel. Suur tänu!